...Ахвотнікаў паказаць сябе ў Маладзёжным тэатры эстрады не меншала да позняга вечара. Усяго ж у кастынгах, якія прайшлі ва ўсіх абласных гарадах, а таксама ў Бабруйску, Маладзечне і Баранавічах, было паказана больш як 700 нумароў. Прафесійны і ўзроставы склад разнастайны: прыходзілі і 7-гадовыя дзеці, і тыя, каму ўжо за 80, і студэнты са школьнікамі, і бухгалтары, і будаўнікі, і ўрачы, і дворнікі, і слесары, і вайскоўцы. Прычым, адзначаюць пастаянныя ўдзельнікі творчай групы, у раённых гарадах кандыдатаў было больш і яны аказаліся ярчэйшымі, чым у абласных цэнтрах. Для ўдзелу ў тэлевізійным шоу будзе выбрана не больш як 120 з іх, а самыя цікавыя, але "нефарматныя" выступленні здымачная група праекта пакажа ў дзённіках "Я магу!"